Prince Williamin piirikunta

Prince Williamin piirikunta () on piirikunta Virginian osavaltion koillisosassa Yhdysvalloissa. Se kuuluu Yhdysvaltojen pääkaupungin Washington D.C.:n metropolialueeseen ja Virginian osavaltion toiseksi väkirikkain ja neljänneksi nopeimmin kasvava piirikunta. Vuoden 1990 väestönlaskennassa asukasluku oli runsaat 200 000 ja vuonna 2010 miltei kaksinkertainen, 402 000.Demographics, PW County Dept. of Economic Development. Viitattu 31.5.2017.

Prince Williamin piirikunta rajoittuu kaakossa Potomac-jokeen, koillisessa Fairfaxin ja Loudounin piirikuntiin ja lounaassa Fauquierin ja Staffordin piirikuntiin. Prince Williamin hallintokaupunkina toimii piirikunnan keskellä sijaitseva itsenäinen kaupunki (independent city) Manassas (37 821 asukasta v. 2010). Muita suuria asutuskeskuksia ovat väestölaskennalliset paikat (CDP:t) Dale City (65 969), Marumsco (35 036), Lake Ridge (41 058) ja Linton Hall (35 725).Prince William Report , March 2017. Viitattu 31.5.2017.

Prince Williamin asukkaista suuri osa käy töissä Washington D.C.:ssä. Heitä palvelevat muun muassa VRE-rautatieyhtiön (Virginia Railway Express) kaksi rautatielinjaa, joiden pääteasema on Washingtonin Union Station.Map , Virginia Railway Express. Viitattu 31.5.2017.

Piirikunta on saanut nimensä Prince Williamina tunnetun Cumberlandin herttuan Wilhelm Cumberlandin (1721–1765) mukaan, joka oli Britannian kuningas Yrjö II:n poika. 

Manassasissa sijaitsee paikalla käytyä Yhdysvaltojen sisällissodan ensimmäistä ja toista Bull Runin taistelua esittelevä museo.

Asutuskeskuksia

 Aden
 Antioch
 Bethel
 Brentsville
 Bristow
 Buckhall
 Buckland
 Bull Run
 Canova
 Catharpin
 Cherry Hill
 Cornwell
 Dale City
 Dumfries
 Featherstone
 Gainesville
 Greenwich
 Haymarket
 Hoadly
 Independent Hill
 Lake Ridge
 Linton Hall
 Loch Lomond
 Montclair
 Nokesville
 Occoquan
 Quantico
 Quantico Station
 Rixlew
 Southbridge
 Sudley
 Sudley Springs
 Thoroughfare
 Triangle
 Wellington
 West Gate
 Woodbridge
 Yorkshire

Kuvia

Lähteet

 Aiheesta muualla 

Luokka:Virginian piirikunnat